
DR.31.3.2006 21 

 

kawasan-kawasan tersebut dengan kawasan-kawasan yang lebih maju.  Ini juga adalah 
menjadi pendekatan yang sama bagi kerajaan bagi Sabah dan Sarawak dalam 
pelaksanaan ini. 

Tuan Yang di-Pertua, Rancangan Malaysia Kesembilan membuka ruang untuk kita 
mengenal pasti apa yang telah kita capai, mengenal pasti kelemahan dan seterusnya untuk 
meletakkan kita di landasan perjalanan mencapai taraf negara maju menjelang tahun 2020.  
Misi Nasional menyediakan perspektif jangka panjang; dirangka bagi menghasilkan prestasi 
lebih baik dan meningkatkan impak daripada gabungan usaha pembangunan negara.   

Amatlah penting dipastikan pelaksanaan menepati jadual; supaya kita mendapat 
pulangan sebenar daripada apa yang dibelanjakan. Mekanisme pelaksanaan, mekanisme 
pemantauan dan mekanisme penilaian perlu diperkukuhkan.  Unit Perancang Ekonomi dan 
Unit Penyelarasan Pelaksanaan di bawah Jabatan Perdana Menteri bertanggungjawab 
memastikan program yang dilaksanakan adalah selari dengan teras pembangunan dan 
mencapai objektif.  Saya sendiri dengan dibantu oleh Timbalan Perdana Menteri akan 
mengetuai jawatankuasa di peringkat tertinggi bagi memantau pelaksanaan Rancangan 
Malaysia Kesembilan ini. 

Komitmen dan tindakan bersama setiap pihak adalah perlu bagi memastikan 
kejayaan pelaksanaan Rancangan Malaysia Kesembilan.  Saya menegaskan bahawa 
setiap warga mempunyai peranan penting dalam menjayakan usaha negara, bangsa.  
Sektor swasta perlu menjadi peneraju pertumbuhan ekonomi sementara sektor awam 
sebagai pemudah cara pertumbuhan ekonomi dan penyedia kemudahan sosioekonomi. 

Masyarakat sivil perlu berperanan sebagai rakan kongsi pembangunan.  
Sesungguhnya, usaha untuk merealisasikan aspirasi menjadi sebuah negara maju 
memerlukan komitmen dan kesanggupan setiap rakyat untuk bekerja keras, meningkatkan 
jati diri dan sentiasa memperkayakan diri dengan ilmu dan pengetahuan. 

Semoga akan tercapai hasrat membina negara yang lebih makmur, lebih maju, 
lebih progresif, lebih dinamik, negara yang berupaya menyediakan kualiti hidup lebih baik 
kepada negara.  Semoga akan terbina tamadun agung yang dihormati di persada dunia.  
Semoga segala keikhlasan dan kegigihan mendapat keberkatan Allah S.W.T.   

Kepada tuhan kita berdoa, engkaulah juga Ya Allah yang maha perkasa lagi maha 
mengetahui atas segalanya antara yang baik dengan yang buruk, antara yang nyata 
dengan yang ghaib.  Lindungilah kami daripada bencana dan malapetaka - daripada 
kekacauan dan persengketaan, makbulkanlah doa dan usaha kami; pandulah kami dengan 
hidayah dari Mu untuk melakukan kebaikan serta menemui jalan yang Engkau redhai, 
bekalkan kami dengan warisan warga yang berniat ikhlas, sifat amanah, berpekerti mulia, 
dan bersifat jujur, bertanggungjawab membina sebuah negara yang maju - membina 
barisan warga yang bersatu - sentiasa memohon keredaan Mu, bersama ke arah 
cemerlang, gemilang dan terbilang.  

Tuan Yang di-Pertua, saya pohon mencadangkan.... 

 [Semua Ahli bangun] 

 [Tepukan gemuruh] 

 Tuan Yang di-Pertua:  Yang Berhormat sila duduk.  Ahli-ahli Yang Berhormat, 
ada sesiapa yang menyokong?  Silakan. 

5.12 ptg. 

 Timbalan Perdana Menteri dan Menteri Pertahanan [Dato’ Sri Mohd Najib bin 
Tun Haji Abdul Razak]:  Tuan Yang di-Pertua, saya berdiri untuk menyokong penuh Usul 
pembentangan Rancangan Malaysia Kesembilan... [Tepukan gemuruh] Oleh Yang Amat 
Berhormat Perdana Menteri sebentar tadi. Saya juga memberi pengakuan bahawa sebagai 
Timbalannya, saya akan terus memikul amanah untuk membantu Yang Amat Berhormat 
Perdana Menteri... [Tepuk] Dalam memastikan perlaksanaan Rancangan Malaysia 
Kesembilan ini mencapai kejayaan sepenuhnya... 

[Tepuk] 



kawasan-kawasan tersebut dengan kawasan-kawasan yang lebih maju. Ini juga adalah menjadi pendekatan yang sama bagi kerajaan bagi Sabah dan Sarawak dalam pelaksanaan ini. Tuan Yang di-Pertua, Rancangan Malaysia Kesembilan membuka ruang untuk kita mengenal pasti apa yang telah kita capai, mengenal pasti kelemahan dan seterusnya untuk meletakkan kita di landasan perjalanan mencapai taraf negara maju menjelang tahun 2020. Misi Nasional menyediakan perspektif jangka panjang; dirangka bagi menghasilkan prestasi lebih baik dan meningkatkan impak daripada gabungan usaha pembangunan negara. Amatlah penting dipastikan pelaksanaan menepati jadual; supaya kita mendapat pulangan sebenar daripada apa yang dibelanjakan. Mekanisme pelaksanaan, mekanisme pemantauan dan mekanisme penilaian perlu diperkukuhkan. Unit Perancang Ekonomi dan Unit Penyelarasan Pelaksanaan di bawah Jabatan Perdana Menteri bertanggungjawab memastikan program yang dilaksanakan adalah selari dengan teras pembangunan dan mencapai objektif. Saya sendiri dengan dibantu oleh Timbalan Perdana Menteri akan mengetuai jawatankuasa di peringkat tertinggi bagi memantau pelaksanaan Rancangan Malaysia Kesembilan ini. Komitmen dan tindakan bersama setiap pihak adalah perlu bagi memastikan kejayaan pelaksanaan Rancangan Malaysia Kesembilan. Saya menegaskan bahawa setiap warga mempunyai peranan penting dalam menjayakan usaha negara, bangsa. Sektor swasta perlu menjadi peneraju pertumbuhan ekonomi sementara sektor awam sebagai pemudah cara pertumbuhan ekonomi dan penyedia kemudahan sosioekonomi. Masyarakat sivil perlu berperanan sebagai rakan kongsi pembangunan. Sesungguhnya, usaha untuk merealisasikan aspirasi menjadi sebuah negara maju memerlukan komitmen dan kesanggupan setiap rakyat untuk bekerja keras, meningkatkan jati diri dan sentiasa memperkayakan diri dengan ilmu dan pengetahuan. Semoga akan tercapai hasrat membina negara yang lebih makmur, lebih maju, lebih progresif, lebih dinamik, negara yang berupaya menyediakan kualiti hidup lebih baik kepada negara. Semoga akan terbina tamadun agung yang dihormati di persada dunia. Semoga segala keikhlasan dan kegigihan mendapat keberkatan Allah S.W.T. Kepada tuhan kita berdoa, engkaulah juga Ya Allah yang maha perkasa lagi maha mengetahui atas segalanya antara yang baik dengan yang buruk, antara yang nyata dengan yang ghaib. Lindungilah kami daripada bencana dan malapetaka- daripada kekacauan dan persengketaan, makbulkanlah doa dan usaha kami; pandulah kami dengan hidayah dari Mu untuk melakukan kebaikan serta menemui jalan yang Engkau redhai, bekalkan kami dengan warisan warga yang berniat ikhlas, sifat amanah, berpekerti mulia, dan bersifat jujur, bertanggungjawab membina sebuah negara yang maju- membina barisan warga yang bersatu- sentiasa memohon keredaan Mu, bersama ke arah cemerlang, gemilang dan terbilang. Tuan Yang di-Pertua, saya pohon mencadangkan.... [Semua Ahli bangun]. [Tepukan gemuruh]. Tuan Yang di-Pertua: Yang Berhormat sila duduk. Ahli-ahli Yang Berhormat, ada sesiapa yang menyokong? Silakan. 5.12 ptg. Timbalan Perdana Menteri dan Menteri Pertahanan [Dato' Sri Mohd Najib bin Tun Haji Abdul Razak]: Tuan Yang di-Pertua, saya berdiri untuk menyokong penuh Usul pembentangan Rancangan Malaysia Kesembilan... [Tepukan gemuruh] Oleh Yang Amat Berhormat Perdana Menteri sebentar tadi. Saya juga memberi pengakuan bahawa sebagai Timbalannya, saya akan terus memikul amanah untuk membantu Yang Amat Berhormat Perdana Menteri... [Tepuk] Dalam memastikan perlaksanaan Rancangan Malaysia Kesembilan ini mencapai kejayaan sepenuhnya... [Tepuk].